text: Tað er trupult at skriva óheft um ein dyst í sigursrúsinum av einum 5-1 sigri. Og tað er eisini í fínasta ordan. Tað, sum stendur eftir í dag, er trivaligi sigurin og rómurin millum tey mongu viðhaldsfólkini í vakra summarveðrinum í Gundadali.
text: #000000
text: Dysturin byrjaði lívliga við málmøguleikum báðar vegir. Fyrsta korterið hevði B36 eini 4 hornaspørk. NSÍ kom eisini fram til fleiri møguleikar. Tað sást týðiliga, at bæði liðini so brennandi ynsktu sær øll stigini.
text: #000002
text: Í 30. min. átti Klæmint tørn at raka tvørtræið. Justines spældi ein góðan bólt út til Heðin í vinstru síðu, ið legði innfyri til Klæmint. Og í 32. min. hevði Jann Ingi eitt gott skot útifrá.
text: #000004
text: Tað sást, at B36 verjan varnaðist Christian Høgna, sum setti ferð á, hvørja ferð hann fekk bóltin. Í 42. min. fekk Dimitrij Jankovic gult kort fyri at fella Christian Høgna uttanfyri brotsteigin.
text: #000005
text: András hevði eina stórbjarging eftir skot úr vinstru síðu í 45. min. Fyrri hálvleikur endaði málleysur, eftir at bæði liðini høvdu víst gott spæl og rakt bóltin á tvørtræið. Ein sat við kensluni, at her mátti mál spyrjast burturúr.
text: #000006
text: Pauli átti fyrsta leikin. Erland varð settur inn fyri tann vandamikla Klæmint. Onkursvegna opnaði spælið seg meira, nú bæði liðini vildu kanna sær sigurin.
text: #000007
text: Erland stríddi seg til eitt fríspark í 49. min. Heðin spældi Jústines við handaru stong, men hann fekk júst ikki fótin á bóltin.
text: #000009
text: Í 65. min kom hol á. Erland og Heðin vóru við í uppspælinum, har Jústines spældi Jann Martin fríðan mitt fyri málinum. Meinhard hálvbjargaði skotinum frá Jann Martin, ið síðani fylgdi upp og høvdaði bóltin í mál. 1-0 til NSÍ.
text: #000011
text: Debes kom inn fyri Jann Martin í 74. min., og longu í 75. min. skoraði Debes. NSÍ kontraði við Christian Høgna, ið setti ferð á í høgru síðu. Hann spældi bóltin innfyri til Jann Inga, ið róliga bíðaði eftir onkrum at spæla til. Hann spældi út til Debes í skjeyt flætt í málið. 2-1 til NSÍ.
text: #000014
text: B36 royndi at fara meiri fram á vøllin, og gav hetta NSÍ góðar møguleikar at kontra. Í 77. min. kom B36 verjan aftur í neyð av eini atsókn hjá Christian Høgna. Dimitrij feldi Christian Høgna – tað sá út sum ein neyðbremsa, men dómarin valdi at geva Dimitrij sítt seinna gula kort, og varð hann tí rikin av vøllinum.
text: #000015
text: B36 var nú í trongum skóm. Samstundis sum teir noyddust fram á vøllin fyri at skora, manglaði aftasti verjuskansin. Og hetta gjørdi NSÍ sær dælt av. Christian Høgni var um at skora við einum lobbi uppum í 82. min. Heðin var um at skora í 84. min. eftir kontraálop, sum Einar setti í gongd í vinstru síðu. Og í 85. min. varð sama uppskrift nýtt, Einar til Christian Høgna, og Debes sjeyt beint uppum.
text: #000016
text: Í sama minutti fingu vit so aftur mál. Heðin kontraið allan vegin og spældi tvørturum til Debes, ið skoraði sítt næsta mál. 3-1.
text: #000017
text: Ólavur kom inn fyri Heðin, ið hevði runnið fyri seg, í 90. min. Og í yvirtíðini gav NSÍ-trýstið enn einaferð úrslit, tá Ólavur skoraði til 5-1.
text: #000019
text: Rómurin millum tey mongu NSÍ-viðhaldsfólkini í Gundadali vildi ongan enda taka.
text: #000020
text: Samanumtikið kann sigast um dystin, at hann leingi sá út til at kunna fara báðar vegir. Men at NSÍ onkursvegna kraddaði sær ognarrættin til stigini. Tað var eisini gleðiligt at síggja fleiri ungar leikarar á vøllinum – og ikki minni hugaligt er tað, at teir tóku av avbjóðingini og skoraðu, tá høvið varð.
text: #000022
text: Góða og ágrýtna álopsspælið heldur fram. Hetta eru av sonnum spennandi fótbóltstíðir í Runavík.
text: #000023
text: Næsti dystur er móti B71 24. mai við Løkin. Komið og stuðlið dreingjunum!
text: #000024
text: Í skotgrøvini hugleiðir John Eystberg millum annað um tveir dystir móti NSÍ, har annar var ein stórsigur til VB í 1994 og manglandi fótbóltsleikarar í besta aldri hjá NSÍ. Navn og aldur? John Eystberg, 40 ár. Hevur tú sjálvur spælt fótbólt? Ja, eg havi spælt, síðani eg var 6 ár til í fjør, tey flestu...
text: #000029
text: Lutakast var til fyrsta og annað undanumfar í Europa League í gjár. Eftir lutakastið varð greitt, at NSÍ skal spæla móti Hibernian FC úr Edinburgh í fyrsta undanumfari. Fyrri dysturin er á útivølli á Easter Road í Edinburgh hóskvøldið 12. juli kl. 19.45. NSÍ kannar ferðamøguleikar í løtuni, og fer í næstum at kunngera, hvussu...
text: #000031
text: Klæmint A. Olsen skoraði bæði málini í sigrinum á klaksvíkingum í dag. Hetta styrkti um støðuna á fjórða plássinum, ið gevur atgongd til Euro League. KÍ byrjaði dystin eitt sindur betri. Teir høvdu fyrimun av undanvindinum í fyrra hálvleiki, og royndu teir seg við nøkrum skotum. Klæmint ella sjálvmál? Við frísparki úr eini 20 metrum...
text: #000033
text: Av tí at dysturin millum NSÍ og Barry Town byrjar 15 min. áðrenn B36 dysturin er liðugur (Sum eisini verður vístur á Rás 1) sæst byrjanin av Svangaskarði ikki á Rás 1, men so skjótt sum B36 dysturin er liðugur sæst dysturin millum NSÍ og Barry Town á Rás 1. Til tey ið vilja fáa...
text: #000036